CELEX: 41993D0024
Language: da
Date: 1993-12-14 00:00:00
Title: Schengen-reglerne - Eksekutivkomitéens afgørelse af 14. december 1993 om fælles procedurer for annullation eller ophævelse af det ensartede visum eller afkortelse af dets gyldighedsperiode (SCH/Com-ex (93) 24)

Avis juridique important

|

41993D0024

Schengen-reglerne - Eksekutivkomitéens afgørelse af 14. december 1993 om fælles procedurer for annullation eller ophævelse af det ensartede visum eller afkortelse af dets gyldighedsperiode (SCH/Com-ex (93) 24)  

EF-Tidende nr. L 239 af 22/09/2000 s. 0154 - 0156

EKSEKUTIVKOMITÉENS AFGØRELSEaf 14. december 1993om fælles procedurer for annullation eller ophævelse af det ensartede visum eller afkortelse af dets gyldighedsperiode(SCH/Com-ex (93) 24)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 131 i ovennævnte konvention -TRUFFET FØLGENDE AFGØRELSE:Procedurerne for annullation eller ophævelse af det ensartede visum eller afkortelse af dets gyldighedsperiode skal være i overensstemmelse med de principper, der er fastsat i det hertil knyttede dokument.Paris, den 14. december 1993.Alain LamassoureFormandProcedurerne for annullation eller ophævelse af det ensartede visum eller afkortelse af dets gyldighedsperiode, som fastsat af eksekutivkomitéen i medfør af artikel 131, tager sigte på enten at hindre den adgang til Schengen-signatarstaternes område, der er indrømmet ved udstedelsen af det ensartede visum, eller at afkorte visummets gyldighedsperiode eller varigheden af det oprindeligt planlagte ophold.Der kan skelnes mellem:- annullation- ophævelse, og- afkortelse af gyldighedsperioden.1. AnnullationVisummet annulleres ved grænsen(1), og proceduren udføres af de embedsmænd, der er ansvarlige for grænsekontrol (jf. den fælles håndbog II - 1.4.4)(2). Formålet er at hindre adgang til Schengen-signatarstaternes område, navnlig når et visum er udstedt fejlagtigt til en udlænding, der er indberettet som uønsket. Hvis et visum annulleres, anses det for aldrig at have eksisteret.Annullation er ikke det samme som nægtelse af indrejse, en procedure, hvorved grænsekontrolpersonalet ikke annullerer visummet, men nægter indehaveren indrejse på deres område, f.eks. fordi vedkommende ikke kan dokumentere formålet med opholdet.Beslutningen om at annullere et visum træffes af de nationale administrative myndigheder, der er ansvarlige for grænsekontrol.I praksis kan visummet forsynes med et overtryk eller anden angivelse, hvoraf det klart fremgår, at visummet er annulleret. Det anbefales, at visummets kinegram gennemstreges med en spids metalgenstand.Den centrale myndighed i den stat, som udstedte visummet, underrettes om, at visummet er annulleret, og følgende oplysninger meddeles:- datoen for og grundene til annullationen- visumindehaverens navn- visumindehaverens nationalitet- rejsedokumentets art og nummer- visummærkatens nummer- visummets art- dato og sted for udstedelsen af visummet.2. OphævelseNogle stater skelner mellem annullation og ophævelse af et visum.Ophævelsen af et visum er uden tilbagevirkende kraft, men gør det muligt at annullere et ensartet visums resterende gyldighedsperiode, efter at indehaveren er indrejst i området.Visummet ophæves i medfør af Schengen-konventionens artikel 23, hvis det ved kontrol afsløres, at en udlænding med et visum, som er korrekt udstedt, ikke eller ikke længere opfylder en eller flere af betingelserne i Schengen-konventionens artikel 5, stk. 1, litra c), d) eller e). Visummet ophæves i overensstemmelse med de nationale procedurer i den kontraherende part, på hvis område visumindehaveren opholder sig. Den kontraherende part, som ophæver visummet, underretter den kontraherende part, som udstedte visummet, herom. Den angiver grundene til sin beslutning.3. Afkortelse af det ensartede visums gyldighedsperiodeNogle stater bruger denne procedure i medfør af Schengen-konventionens artikel 23, inden en udlænding udsendes. Den indebærer en afkortelse af opholdets varighed til det antal dage, der er mellem den dato, hvor grænsen blev passeret, og den dato, der er fastsat for udlændingens udsendelse.En embedsmand ved grænsekontrollen kan også beslutte at afkorte et ensartet visums gyldighedsperiode, hvis det godtgøres, at en udlænding ikke har de nødvendige midler til sit underhold i hele den oprindeligt planlagte opholdsperiode.(1) Et visum kan også annulleres af de konsulære myndigheder, hvis det ser ud til at være blevet udstedt fejlagtigt.(2) Fortroligt dokument. Se SCH/Com-ex (98) 17.